อายุ18ปี มีน้ำหนักน้อย36-38 เคยกินยาคุมฉุกเฉิน เดือนที่แล้วประจำเดือนมา 3 ครั้ง นับตั้งแต่ปลายเดือนพฤศจิกายนมาถึงต้นเดือนธันวาคม5-6วัน ต่อจากนั้น1อาทิตย์ก็มาอีก เว้นอีก3วันก็มาอีกครั้ง มาครั้งละ5-6วัน ล่าสุดมาวันที่25ธันวาคมถึง31ธันวาคม ล่าสุดมีเลือดสีน้ำตาลคล้ายตกขาวตั้งแต่วันที่9มกรา อยากทราบว่าอันตรายมั้ย ควรแก้ไขยังไง (ตอนนี้มีอาการปวดกระเพาะอาหาร ปวดเมื่อยตามตัว) ไปหาและได้ยาปวดกระเพาะอาหารมากินแล้ว
สวัสดีค่ะ การใช้ยาคุมฉุกเฉินอาจทำให้มีเลือดออกผิดปกติทางช่องคลอดได้ แต่ไม่ควรเป็นเรื้อรังหลายๆครั้งดังกล่าวมา การมีเลือดออกระปริดกระปรอยหลายๆครั้ง อาจมีสาเหตุจาก-ภาวะแทรกซ้อนจากการตั้งครรภ์เช่น แท้ง ท้องนอกมดลูก-มีการติดเชื้อที่ช่องคลอดหรือปากมดลูกหรือมดลูก-มีบาดแผลบริเวณช่องคลอดหรืออวัยวะเพศภายนอก-อวัยวะภายในอุ้งเชิงกรานสตรีอักเสบ อาจมีไข้ ร่วมกับตกขาวผิดปกติด้วย-เนื้องอกมดลูก-ถ้าปนออกมากับปัสสาวะ อาจมีภาวะทางเดินปัสสาวะอักเสบแนะนำไปพบสูตินรีแพทย์ค่ะ เพราะการเลือดออกทางช่องคลอดที่ไม่ใช่ประจำเดือนเป็นภาวะผิดปกติ ต้องหาสาเหตุและแก้ไขค่ะ แพทย์อาจตรวจภายใน ตรวจปัสสาวะ ตรวจการตั้งครรภ์ ร่วมกับทำอัลตราซาวน์หน้าท้องเพื่อหาสาเหตุต่อไปการดูแลตัวเองเบื้องต้น งดการมีเพศสัมพันธ์ ไม่สวนล้างช่องคลอด ไม่ซื้อยาปรับฮอร์โมนใดๆมารับประทานเอง ถ้ามีอาการซีดอ่อนเพลียจากเสียเลือดมาก ไข้สูง ตกขาวผิดปกติ ควรรีบไปพบแพทย์